รัฐบาลไทย-ข่าวทำเนียบรัฐบาล-พ่อเมืองขอนแก่น ชี้แจงกรณีสื่อมวลชนนำเสนอ "แก๊งปล่อยเงินกู้ และเปิดบ่อนพนันจ่ายส่วยรัฐ" รุดลงพื้นที่ตรวจสอบเข้มงวดอย่างต่อเนื่อง
วันอังคารที่ 12 ธันวาคม 2566
12/12/2566
พ่อเมืองขอนแก่น ชี้แจงกรณีสื่อมวลชนนําเสนอ "แก๊งปล่อยเงินกู้ และเปิดบ่อนพนันจ่ายส่วยรัฐ" รุดลงพื้นที่ตรวจสอบเข้มงวดอย่างต่อเนื่อง
พ่อเมืองขอนแก่น ชี้แจงกรณีสื่อมวลชนนําเสนอ "แก๊งปล่อยเงินกู้ และเปิดบ่อนพนันจ่ายส่วยรัฐ" รุดลงพื้นที่ตรวจสอบเข้มงวดอย่างต่อเนื่อง เน้นย้ํา ให้ประชาชนเชื่อมั่น หากพบเห็นพฤติการณ์ผิดกฎหมาย ฝ่ายปกครองจะดําเนินคดีทันที
วันนี้ (12 ธ.ค. 66) นายไกรสร กองฉลาดผู้ว่าราชการจังหวัดขอนแก่น เปิดเผยถึงกรณีที่ปรากฏข่าว มีกลุ่มแก๊งปล่อยเงินกู้ทั้งชาวไทย และชาวต่างชาติ เข้ามาปล่อยเงินกู้ในพื้นที่อําเภอกระนวน จังหวัดขอนแก่น โดยมีการนําเสนอการสัมภาษณ์ของนายอําเภอกระนวน และประชาชนในพื้นที่อําเภอกระนวน 3 ราย ซึ่งประเด็นนําเสนอข่าว ประชาชนในหมู่บ้านทรัพย์คําไฮ หมู่ที่ 13 ตําบลหนองโก อําเภอกระนวน จังหวัดขอนแก่น ให้สัมภาษณ์ระบุว่า มีกลุ่มนายทุนเข้ามาปล่อยกู้ให้ประชาชนและสนับสนุนให้เล่นการพนัน (ไฮโล) ในหมู่บ้าน ต่อมาเป็นการบรรยายว่า มีนายทุนจากหลายพื้นที่ อาทิ อุทัยธานี นายทุนต่างชาติ รวมทั้ง การจ่ายส่วยให้เจ้าหน้าที่ของรัฐ
นายไกรสร กองฉลาดผู้ว่าราชการจังหวัดขอนแก่น กล่าวว่า หลังจากที่ได้รับทราบข่าวสารของสื่อมวลชนประเด็นดังกล่าว นายคเณศวร เกษอินทร์ นายอําเภอกระนวน ได้สั่งการให้ตรวจสอบข้อเท็จจริงทันที นําโดยปลัดอําเภอ เจ้าหน้าที่ฝ่ายปกครองอําเภอกระนวนลงพื้นที่ตรวจสอบข้อเท็จจริงทั้งจากผู้นําชุมชน และประชาชนผู้ให้สัมภาษณ์ และประชาชนในชุมชน ผลปรากฏว่าเรื่องบ่อนการพนันไฮโล ได้ย้ายสถานที่เล่นออกไปจากพื้นที่อําเภอกระนวนแล้ว และไม่ปรากฏการชี้ชัดระบุตัวเจ้ามือบ่อนพนัน นอกจากนี้ได้ตรวจสอบประเด็น "เจ้าหน้าที่ของรัฐในพื้นที่เก็บส่วย" หรือรับเงินนอกกฎหมายจากบ่อนพนันดังกล่าว ซึ่งประชาชนผู้ให้ข้อมูลได้ยืนยันระบุชื่อ แต่ไม่ระบุนามสกุล ว่ามีเจ้าหน้าที่ของรัฐเดินทางเข้ามาเก็บส่วยห้วงเวลาที่เคยมีบ่อนพนันตั้งในพื้นที่ ทางเจ้าหน้าที่ฝ่ายปกครองอําเภอกระนวนจึงได้บันทึกถ้อยคําเรื่องการจ่ายส่วยไว้เป็นลายลักษณ์อักษร โดยนําข้อมูลส่งให้ เจ้าหน้าที่ตํารวจ สภ.กระนวน เพื่อสืบสวนสอบสวนตามอํานาจหน้าที่ต่อไป
"จากการสืบสวนหาข้อเท็จจริงประเด็นกลุ่มแก๊งนายทุนปล่อยเงินกู้ โดยนายคเณศวร เกษอินทร์ นายอําเภอกระนวน ได้รับแจ้งเบาะแสข้อมูลว่า มีกลุ่มแก๊งนายทุนทั้งจากจังหวัดอุทัยธานี และชาวต่างชาติสัญชาติอินเดีย เดินทางเข้ามาปล่อยเงินกู้ในหมู่บ้านดังกล่าว โดยมีลักษณะ"เงินกู้ดอกเบี้ยสูง" และ"ทวงหนี้ในลักษณะข่มขู่" อีกทั้งยังยกระดับใช้ความรุนแรงตามพฤติกรรมการไม่ชําระหนี้ ซึ่งกรณีดังกล่าวนี้นายอําเภอกระนวนได้สั่งให้ปลัดอําเภอตรวจสอบและติดตามพฤติการณ์หนี้นอกระบบในพื้นที่ที่ได้รับแจ้งอย่างใกล้ชิด พร้อมกําชับเจ้าหน้าที่ฝ่ายปกครองอําเภอดําเนินการขยายผลเพื่อดําเนินคดีกับกลุ่มคนที่เกี่ยวข้องดังกล่าวทันทีหากพบเห็นการกระทําความผิด" นายไกรสร กองฉลาดผู้ว่าราชการจังหวัดขอนแก่น กล่าว
นายไกรสร กองฉลาดผู้ว่าราชการจังหวัดขอนแก่น กล่าวต่ออีกว่า อย่างไรก็ตาม จังหวัดขอนแก่นไม่ได้นิ่งนอนใจ และได้บูรณาการให้ทุกฝ่ายลงพื้นที่เชิงรุก เพื่อตรวจสอบพร้อมการดําเนินการอื่นๆ ตามนโยบายรัฐบาลและกระทรวงมหาดไทย อาทิ ประชาสัมพันธ์การลงทะเบียนหนี้นอกระบบด้วยตนเองหลายพื้นที่ เพื่อสร้างความเชื่อมั่นให้กับประชาชน ป้องกันการสื่อสารคลาดเคลื่อน และเป็นหลักประกันความปลอดภัยในชีวิตทรัพย์สินของประชาชน ซึ่งที่ผ่านมาฝ่ายปกครองอําเภอกระนวนได้บูรณาการร่วมกับเจ้าหน้าที่ตํารวจ นําหมายศาลจังหวัดขอนแก่นเข้าตรวจค้นจับกุมยึดรถเก๋ง รถกระบะ และรถมอเตอร์ไซค์กลุ่มบุคคลที่ปล่อยเงินกู้เรียกดอกเบี้ยสูงในพื้นที่ นอกจากนี้ ได้มีการวางแผนเข้าจับกุมกลุ่มชายฉกรรจ์ 2 คน มีพฤติกรรมทวงหนี้ฝ่าฝืนกฎหมาย พร้อมยึดรถยนต์เก๋ง และเอกสารที่เกี่ยวข้องกับการทวงหนี้ ซึ่งจะได้ดําเนินการตามกฏหมายที่เกี่ยวข้องต่อไป รวมทั้งได้มอบหมายให้ เจ้าหน้าที่ฝ่ายปกครอง กํานัน ผู้ใหญ่บ้าน เจ้าหน้าที่อส. ลงพื้นที่ประชาสัมพันธ์การลงทะเบียนหนี้นอกระบบ เพื่อสร้างความมั่นใจให้กับประชาชน
“จังหวัดขอนแก่น มุ่งมั่นในการกวาดล้างสิ่งผิดกฎหมายที่ก่อให้เกิดความไม่สงบในบ้านเมืองทุกประเภท จึงขอให้พี่น้องประชาชนเชื่อมั่นในการปฏิบัติงานของเจ้าที่ ทั้งฝ่ายปกครอง เจ้าหน้าที่ตํารวจ และหน่วยงานที่เกี่ยวข้องทุกภาคส่วน พร้อมเชิญชวนพี่น้องประชาชนทุกคนช่วยกันระแวดระวังบ้านเมืองของเรา ช่วยกันเป็นหูเป็นตา ให้เจ้าหน้าที่ฝ่ายความมั่นคงด้วย หากพบเห็นเบาะแสการกระทําผิดทุกรูปแบบ สามารถแจ้งข้อมูลได้ที่นายอําเภอ ปลัดอําเภอ เจ้าหน้าที่ฝ่ายความมั่นคง กํานัน ผู้ใหญ่บ้าน หรือที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง และข้อมูลส่วนบุคคลของผู้เเจ้งเบาะเเสจะถูกคุ้มครองและปกปิดเป็นความลับ ป้องกันไม่ให้พลเมืองดีต้องได้รับภัยจากการเเจ้งเบาะเเสดังกล่าว” นายไกรสรฯ กล่าวทิ้งท้าย